ઓનલાઈન ખરીદી બંધ થાય તેમજ લોકો પરંપરાગત રીતે સ્થાનિક વેપારીઓ પાસેથી જ ખરીદી કરવા પ્રેરાય અને અર્થ વ્યવસ્થા ફરી ગતિશીલ બને તેવા ઉમદા આશયથી સેવન સ્કિલ ફાઉન્ડેશન તેમજ ડીસા પ્રેસ કલબ દ્વારા ડીસાની રાણપુર રોડ પર આવેલી પિંકસીટી સોસાયટીમાં જનજાગૃતિ કાર્યક્રમ ડીસા નગરપાલિકાના પૂર્વ પ્રમુખ પ્રવીણભાઈ માળીના અધ્યક્ષ સ્થાને અને પ્રેસ ક્લબ ડીસાના પ્રમુખ અતુલભાઈ પટેલ, નીતિનભાઈ પટેલ, ભરતભાઈ સૂંદેશા, આનંદભાઈ જયસ્વાલ, પરેશભાઈ પઢીયાર, વસંતભાઈ ગોસ્વામી, સુનિલભાઈ દરજી, રાજુભાઇ પટેલ અને તુષારભાઈ જોષીની ઉપસ્થિતિમાં પિંકસીટી સોસાયટીના રહીશોએ ઓનલાઈન ખરીદી બંધ કરવા અને સ્થાનિક વેપારીઓ પાસેથી જ ખરીદી કરવાના શપથ લઈ નવો રાહ ચીંધ્યો હતો.